নরওয়েতে নৃশংসতা : ২২ জুলাই অন্যতম শান্তির দেশ হিসেবে পরিচিত নরওয়ে দ্বিতীয় বিশ্বযুদ্ধের পর তার ইতিহাসের ভয়াবহতম নৃশংসতা প্রত্যক্ষ করে। এই দিন প্রথমে রাজধানী অসলোতে প্রধানমন্ত্রীর দপ্তরের কাছে একটি গাড়িবোমা বিস্ফোরিত হয়। এতে আট জন নিহত হয়। ক্ষতিগ্রস্ত হয় বেশ কয়েকটি গুরুত্বপূর্ণ সরকারি ভবন। এরই ঘণ্টা দুয়েক পর রাজধানী থেকে ১৭ মাইল দক্ষিণের ছোট্ট দ্বীপ উটোয়াতে তরুণ রাজনৈতিক কর্মীদের এক গ্রীষ্মকালীন সম্মেলনে হামলা চালায় এক বন্দুকধারী। নরওয়ের বামপন্থী লেবার পার্টি ওই সম্মেলনের আয়োজন করেছিল। প্রথমে রাজধানীর বোমা বিস্ফোরণ ও বন্দুক হামলার মধ্যে যোগসূত্র রয়েছে বলে ধারণা করা হলেও পরে দেখা যায়, ঘটনা তা নয়। তরুণদের সম্মেলনে একান্তই স্বতঃপ্রণোদিতভাবে হামলা চালিয়েছে এন্ডারস বেহরিং ব্রেইভিক নামের এক যুবক।